Játékos Magatartási Kódex

*Előszó:*

*Minden sportoló (továbbiakban: játékos) köteles tudomásul venni és betartani az ITF által előírt játékos etikai kódexet, az MTSZ szabályait, az MTSZ-­‐szel kötött megállapodást és szerződéseket, valamint a Játékosok Magatartási Kódexet. A szabályok és kódexek célja a játékosok, edzők, szakemberek és más személyek zökkenőmentes együttműködése.*

1. § Elvárt magatartás a teniszpályán és egyéb sportlétesítményekben
2. Tisztelet
	1. A játékos köteles tisztelni és tiszteletben tartani az edzők, sportorvosok, szakemberek véleményét és utasítását.
3. Házirend
	1. A játékos köteles a sportlétesítmény házirendjét betartani különös tekintettel: a tisztaság megóvására, hangoskodásra, rongálásra, megfelelő felszerelés használara, stb.
4. Magatartás
	1. A játékosnak tisztelnie kell a környezetében levő személyeket (szakemberek, edzők, vendégek, játékosok, csapattagok, nézők, stb.), a társadalmi normáknak megfelelően kell viselkednie, öltözködnie és kommunikálnia. A vallási, etnikai és nemzeti megkülönböztetés nem elfogadott.
	2. A játékosnak be kell tartania az MTSZ és ITF által előírt játékszabályokat (pl. felszerelés-­‐, pálya-­‐ rongálás, düh kitörések, szitkozódás, dopping szabályok, stb.).
	3. A játékosnak együtt kell működnie az edzőkkel, valamint tiszteletben kell tartania azok és egyéb szakemberek véleményét és döntését.
	4. A játékosnak más edzők megbízása vagy alkalmazása az aktuális edző beleegyezése nélkül tilos.
	5. A mobiltelefonok használata szigorúan tilos az edzések, versenyzés és csapatmegbeszélések során.
	6. A játékosnak kerülnie kell az erkölcstelen, kihívó, valamint szexuális vonzatú viselkedést.
	7. Az edzések, megbeszélések és egyéb események időpontjának betartása kötelező. Bármilyen, a szóban forgó eseményt érintő, változásról a felelős edzőt azonnal értesítenie kell, de legfeljebb huszonnégy órával az esemény (pl. utazás, edzés) kezdete előtt. Amennyiben a módosítás anyagi költségekkel jár és nem indokolt (pl. sérülésre való hivatkozás orvosi igazolás nélkül) az anyagi költségeket a játékos köteles megtéríteni.
5. A teniszhez való elvárt hozzáállás
	1. Küzdőszellem: edzéseken, versenyeken és bármilyen egyéb eseményen, ahol az országot képviseli kötelező a megfelelő hozzáállás és teljes erőbedobás.
	2. Sportszellem: a játékosnak igazságosnak és fair play-­‐nek kell lennie minden helyzetben.
	3. A játékos minden körülmény között legyen csapatember (csapattagok támogatása, közös időpontok betartása, stb.)
	4. A játékosnak játékával, fegyelmével méltóan kell képviselnie az országot.
6. Egyéb
	1. Az alkohol, kábítószerek, a dopping listán szereplő tiltott teljesítményfokozók, valamint dohánytermékek használata a teniszlétesítmények területén, csapatmegbeszéléseken, stb. tilos.
7. § Elvárt magatartás az utazásokon és versenyeken
8. INFO: Az 1.§ pont alatt felsorakoztatott elvarások az utazások során is érvényesek.
9. A versenyeken a bírók személyének és ítéletének elfogadása kötelező.
10. Öltözködési kódex
	1. Minden hivatalos eseményen, ahol az országot képviseli (verseny, sajtóértekezlet, utazás, stb.), a játékos az aktuális válogatott szerelésben köteles megjelenni.
11. § Elvárt magatartás a magánéletben

(1) A válogatott játékos a magánéletében is az országot képviseli, ezért a közösségi oldalakon és nyilvános helyeken is példamutatónak kell lennie. Saját magát, edzőit és csapatjátékosait valamint ellenfeleit sem hozhatja kompromittáló helyzetbe.

1. § Sérülés és betegség esetén a teendők
2. Betegség esetén a játékos köteles orvosi segítséget kérni, valamint ilyen esetekben a felelős edzőt is értesíteni.
3. A gyógytorna és sérülésmegelőző (pl. nyújtások) előírásokat a játékosnak be kell tartania.
4. § Edzésbeosztás

(1) Az edzésekkel kapcsolatos változásokat (pl. edzés lemondás) a játékos köteles közölni a felelős edzőjével.

1. § Szabálysértési eljárás
2. A Játékos Magatartási Kódexe a játékos felelős edzője és az MTSZ sportigazgatója és a válogatott edzőinek felügyelete alatt van.
3. A fent felsorolt szabályok megsértése akár szerződésfelbontással is járhat.
4. Harmic napon belüli két szóbeli és egy írásbeli figyelmeztetés után inditványozható a játékos válogatott szerződésének felbontása.

**Referenciák:**

ITF játékos etikai kódex: <http://www.itftennis.com/media/107877/107877.pdf>

MTSZ Válogatási evek, Válogatott Keretek, Kódexek, Pályabeosztás, stb.: <http://www.huntennis.hu/szakmai_oldal/valogatott>

MTSZ szabályai: <http://www.huntennis.hu/szovetseg/szovetsegi_szabalyozok>

ITF szabályai:

[http://www.itftennis.com/officiating/rulebooks/rules-­‐](http://www.itftennis.com/officiating/rulebooks/rules-)of-­‐tennis.aspx

ITF dopping: <http://www.itftennis.com/antidoping/home.aspx>